O primer partito indoor d'iste esporte estió en a ciudat canadiense de Mont-reyal en 1877, estando chugato por estudiants d'a Universidat McGill, que estioron amás os definidors d'as normas d'o chuego. En ixas envueltas se feva servir una pilota de caucho, que dimpués fue substituita por o disco que se fa servir hue, y os equipes yeran formatos por nueu chugadors de campo, amás de chugadors-reserva. Mientres os anyos 1880 s'estendilló a practica d'o esporte por o país y s'establioron quantos equipes. En 1898 Frederick Stanley, Gubernador de Canadá, establió un trofeu que leva o suyo nombre, a Stanley Cup, que contina hue a suya existencia y que ye o trofeu ta o ganador d'a National Hockey League, a Liga profesional d'iste esporte con equipes de Canadá y d'Estaus Unius. Alto u baixo en 1895, o hockey sobre chelo ya s'heba estendillato a os Estaus Unius.